XIX Быуаттан Петербург фәндәр академияһы милли кадрҙарға таянып эшләгән. Академия инициативаһы менән 1803—1806 йылдарҙа И.xa0Ф.xa0Крузенштерн һәм Ю.xa0Ф.xa0Лисянскийҙың донъя буйлап экспедицияһы, ә 1820 йылда Ф.xa0Ф.xa0Беллинсгаузен һәм М.xa0П.xa0Лазарев экспедицияһы тарафынан Антарктида асыла. Академиктар М.xa0В.xa0Остроградский һәм В.xa0Я.xa0Буняковский тикшеренеүҙәрендә математик анализ проблемалары үҫеш ала; Н.xa0И.xa0Лобачевский ярҙамында эвклидтыҡы булмаған геометрия төҙөлә. Физика тарихына В.xa0В.xa0Петровтың электр дуғаһын асыу инә; 1895 йылда А.xa0С.xa0Поповтың радио уйлап табыуы дәүер ҡаҙанышы була. Д.xa0И.xa0Менделеев химик элементтар системаһын тәҡдим итә, академик А.xa0М.xa0Бутлеров химик төҙөлөш теорияһын булдыра. XIX—XX быуаттар сигендә Рәсәй донъяға вирустарҙы беренсе асыусы биолог Д.xa0И.xa0Ивановскийҙы, күҙәнәктәр иммунитеты механизмдарын асыусы тәүге Нобель лауреаттарының береһе И.xa0И.xa0Мечниковты, шулай уҡ аңдың нигеҙе булған шартлы рефлекстарҙы асҡан Нобель лауреаты И.xa0П.xa0Павловты бирә.